Használati útmutató

GT06N Gps jármű nyomkövető

Kedves Vásárló! Köszönjük, hogy az AMOZA Trade kft. által forgalmazott **Concox GT06N** típusszámú nyomkövető egységre esett a választása!

**Kérjük, hogy az első üzembe helyezést megelőzően figyelmesen olvassa el az alábbiakban leírtakat!**

A leírásban feltüntetett műszaki adatok /és egyes funkciók/ alkalmanként eltérhetnek a leírtaktól.

**A készülék első üzembe helyezését megelőzően győződjön meg arról, hogy az ön által választott SIM kártya beállításai megegyeznek-e az alábbiakban felsoroltakkal:**

* a kártya hívószámkijelzése aktív
* a PIN-kód kérés ki van-e kapcsolva
* a hívásátirányítás, és a hangposta ki van-e kapcsolva
* az SMS-t TXT formátum /alapesetben az/
* feltöltő kártyás használat esetén győződjön meg arról, hogy elegendő egyenleg áll-e a rendelkezésére
* illetve online követés esetén a megfelelő GPRS adatforgalmi keret a rendelkezésére áll

**A doboz tartalma:**

-1db **Concox GT06N** típusú készülék

-A bekötéshez szükséges kábelkötegek

-1 db mikrofon

-1 db pánik gomb

-1 db 12 V-os relé

-1db gyors beállítási útmutató

A készülék üzembe helyezése, beszerelése előtt mindenképpen konzultáljon a márkaszervizével, illetve autóvillamossági szakértőjével! A beszerelést minden esetben szakemberrel végeztesse a saját, és gépjárműve (ellenőrizni kívánt berendezése) érdekében! A készüléket a megfelelő, üzembiztos működés érdekében az időjárás viszontagságaitól, szélsőséges környezeti hatásoktól védett (leginkább zárt, száraz) helyre kell rögzíteni. A nyomkövető beépített GPS-, és GSM antennával rendelkezik, kérjük, ezt vegye figyelembe a használat során! Célszerű a szélvédő alatt elhelyezkedő területre (nem fémburkolat alá) vízszintesen, a vételi oldallal felfelé elhelyezni. A fémgőzölt-hővédő üvegezéssel ellátott szélvédők nagyban ronthatják a GPS jelek vételi körülményeit, ezáltal a pozicionálás pontosságát.



|  |  |  |
| --- | --- | --- |
| 1 | GSM működésjelző LED (zöld) | * Gyorsan villog: GSM jel keresés * Lassan villog: van GSM kapcsolat * Folyamatosan világít: GSM kapcsolódás * Nem világít: nincs GSM kapcsolat, vagy SIM hiba |
| 2 | Töltésvisszajelző LED (piros) | * Gyorsan villog: alacsony akkumulátor töltöttség * Lassan villog: normál (feltöltött) állapot * Folyamatosan világít: töltés alatt * Nem világít: kikapcsolt/lemerült állapot |
| 3 | GPS működésjelző LED (kék) | * Gyorsan villog: GPS jelkeresés * Folyamatosan világít: van GPS vétel * Nem világít: alvó (GPS sleep ), vagy kikapcsolt állapot |

**A készülék üzembe helyezése:**

**Kérjük, hogy a berendezés és a kiegészítő eszközök / tiltó-relé, mikrofon, pánik gomb / telepítéséhez a használati útmutatóban mellékelt kapcsolási rajz szerint járjon el, és ügyeljen a nem használt vezetékek szigetelésére, és a forrasztások minőségére!**

A készülék első üzembe helyezését megelőzően húzza el a készülék oldalán található csúszkát, és helyezze be az ábrának megfelelő módon a SIM-kártyát, majd kapcsolja be a készüléket. Ezt követően a működésjelző LED-ek tájékoztatnak a készülék működéséről a táblázatban leírtaknak megfelelően. Ahhoz, hogy a készülék által nyújtott szolgáltatásokat igénybe tudja venni, nagyon fontos a megfelelő paraméterezés.

A gyártás során az alapvető internet/GPRS beállításokat tárolták a készülékben. Amennyiben a kommunikációs (SIM) kártya megfelel a fent leírtaknak, akkor szinte azonnal elérhető az online követés. A gyári beállításoknak megfelelően a készülék a [www.cootrack.net](http://www.cootrack.net) oldalon követhető. Mindössze az APN beállítást kell a készüléknek elküldeni a nyomkövetéshez.

**APN beállításához** küldje az **APN,APNnév#** üzenetet a készüléknek (pl.: APN,NET# ebben az esetben a NET a szolgáltató által megadott APN). A készülék ”**OK**” válaszüzenetet küld, amennyiben a beállítás sikeres volt.

**DNS beállítások** módosításához (amennyiben nem a gyártó által ajánlott, és paraméterezett webes felületet szeretné használni) küldje az alábbi üzeneteket a készüléknek:

1. **APN,APNnév#** (pl.: APN,NET# ebben az esetben a NET a szolgáltató által megadott APN)
2. **SERVER,1,DNS,Port,0#** (pl.: SERVER,1,www.cooaccess.net,8841,0# ez a gyári beállítás)

**GPRS kapcsolat** be-, illetve kikapcsolásához (amennyiben csak SMS üzenetek segítségével szeretne kommunikálni a készülékkel) küldje az alábbi üzeneteket a készüléknek:

1. **GPRSON,1#** a bekapcsoláshoz
2. **GPRSON,0#** a kikapcsoláshoz

**Az értesítési telefonszámok** *megadásához* küldje az **SOS,A,1szám,2szám,3szám,4szám#** üzenetet, ( pl: SOS,A,+36601000000,+36602000000# ) maximálisan négy értesítési telefonszám adható meg.

Az értesítési telefonszámok *törléséhez* küldje az **SOS,D,1,2,3,4#** üzenetet a készüléknek. Ebben az esetben az összes kiválasztott (mind a négy) értesítési telefonszám törlésre kerül. Amennyiben egy konkrét számot szeretne törölni, akkor küldje az: **SOS,D,szám#** üzenetet (pl:SOS,D,+36601000000# )

**A „központi” telefonszám** megadásához küldje az **CENTER,A,szám#** (pl:CENTER,A,+36601000000# ) üzenetet a készüléknek. A továbbiakban lesz lehetősége arra, hogy a megadott számról a tiltó relét vezérelje. A telefonszám törléséhez (az központi telefonszámról) küldje a **CENTER,D#** üzenetet a készüléknek.

**Beállítások lekérdezéséhez** küldje a **PARAM#** üzenetet a készüléknek. A válaszüzenetben a következő információkat kapjuk:

* IMEI – a készülék IMEI száma
* GPRS Interval – az adatfeltöltés gyakorisága
* SENDS – a GPS „elalvási” ideje a gyújtás levételét követően
* SOS Number – az engedélyezett telefonszámok (max. 3db riasztási értesítés, és monitorozás jogkörrel)
* Center number – tiltó relé vezérlési jogkörrel (max. 1db)
* Sensoralm– a rezgések száma egy adott idő alatt, és a késleltetés
* SVL - a rezgés-érzékelő érzékenysége
* Defense time – a rendszer élesedési ideje a gyújtás levételét követően
* Timezone – az aktuális időzóna

**GPRS beállítások** lekérdezéséhez küldje a **GPRSSET#** üzenetet a készüléknek. A válaszüzenetben a következő információkat kapjuk:

* GPRS – be-, vagy kikapcsolt állapotban van
* APN – az APN beállítások (név, felhasználónév, jelszó)
* Server – a webes felület beállításai (DNS beállítások)
* URL- a beállított weboldal (térképfelület) információk

**Adatküldés (GPRS-en) gyakoriságának beállításához** küldje a **TIMER,idő(másodpercben)#** üzenetet a készüléknek. Az alapbeállítás szerint, a készülék 10 másodpercenként küld adatot a szerverre, amennyiben GPRS hálózaton kommunikál. Az adatküldés gyakoriságának lehetséges intervalluma 10-18000 másodperc (pl. ha 60 másodperces adatküldési gyakoriságot szeretne beállítani, akkor küldje a TIMER,60# üzenetet a készüléknek).

**Rezgés riasztást** abban az esetben küld a készülék, ha a rendszer a megállást követően aktiválódik. A gyújtás levételét követő 10. percben a készülék védelmi üzemmódba kapcsol. Ennek feltétele, hogy a készülék a gyújtás jelet is észlelje. A rezgést követően, a beállított késleltetési idő elteltével, a készülék üzenetet küld, és hívást kezdeményez a beállított értesítési telefonszámokra.

Az élesítést/hatástalanítást elvégezheti a következő üzenetek segítségével is:

1. **SENALM, ON#** - élesítéshez
2. **SENSOR, OFF#** - hatástalanításhoz

Azélesítés időzítésénekbeállításához küldje a **DEFENSE,idő(percben)#** üzenetet a készüléknek. Ennek megfelelően, a gyújtás levétele után a beállított időpontban élesedik a rendszer. (pl.: ha azt szeretnénk, hogy a gyújtás levételét követő 3. percben élesedjen a rendszer, akkor küldjük a DEFENSE,3# üzenetet a készüléknek).

Amennyiben nincs szüksége a rezgés riasztásra, akkor lehetősége van arra, hogy kikapcsolja a rezgés érzékelőt. Ehhez küldje a **SENSOR,0#** üzenetet a készüléknek.

A **rezgés-érzékelő érzékenységének** beállításához küldje az **SVL, L-alacsony**, vagy **M**-közepes, vagy **H**-magas**#** üzenetet a készüléknek. (ha szeretné érzékenyre állítani az érzékelőt, akkor SVL,H#)

A **gyári beállítások** visszaállításához küldje a **FACTORY#** üzenetet a készüléknek.

Az **újraindításhoz** küldje a **RESET#** üzenetet a készüléknek.

**Helyzetmeghatározás** az alábbi módokon lehetséges:

* Koordináta lekéréshez (SMS-ben) az engedélyezett telefonszámokról küldje a **WHERE#** üzenetet a készüléknek. Válaszként a navigáció státuszától függően a koordinátákat tartalmazó válaszüzenet érkezik. Amennyiben a navigáció nem kielégítő, akkor a készülék 2 percen keresztül megpróbálja meghatározni a pontos helyét, és csak ezt követően küld válaszüzenetet. Ha sikertelen a helyzet meghatározás, akkor egy figyelmeztetést küld (No data!) válaszként.
* Google link (SMS-ben) kéréséhez az engedélyezett telefonszámokról küldje az **URL#** üzenetet a készüléknek. Válaszként a navigáció státuszától függően egy google linket tartalmazó válaszüzenet érkezik a pillanatnyi tartózkodási hellyel, vagy amennyiben a navigáció nem kielégítő, akkor a készülék 2 percen keresztül megpróbálja meghatározni a pontos helyét. Amennyiben ez nem lehetséges, akkor az utolsó elnaplózott pozíciót küldi el. Ha sikertelen a helyzet meghatározás, mert a készülék még nem navigált be soha, akkor egy figyelmeztetést küld (No data!) válaszként.

Az **online követés** a készülék első üzembe helyezését követően (sikeres helyzetmeghatározás, és GPRS kapcsolat esetén) a gyártó által megadott oldalakon lehetséges. **A szolgáltatás igénybevételéhez kérjük, forduljon értékesítőjéhez!**

**Pánik jelzést** abban az esetben küld a készülék, ha a pánik gombot 3mp-ig folyamatosan nyomva tartjuk, és az értesítési telefonszámokat a leírásnak megfelelően beállítottuk. Ekkor a készülék a beállított telefonszámokra üzenetet küld a pontos (vagy az utoljára elnaplózott) pozícióval, és segélyhívást kezdeményez, amíg nem fogadják, vagy el nem utasítják a hívást.

**Áramtalanítás/szabotázs** esetén a készülék üzenetet küld a beállított telefonszámokra, a pontos (vagy az utoljára elnaplózott) pozícióval, és segélyhívást kezdeményez (3 alkalommal) amíg nem fogadják, vagy el nem utasítják a hívást.

**Alacsony akkumulátor feszültség** esetén (amennyiben a készülékbe épített akkumulátor merül) figyelmeztető üzenetet küld a beállított telefonszámokra, és a webes felületre.

**Hangfelügyelet/monitorozás** funkció eléréséhez hívja az engedélyezett (aktív hívószámkijelzéssel rendelkező) telefonszámok egyikéről a készüléket, és várja meg, amíg létre nem jön a kapcsolat. Ekkor a készülék beépített mikrofonja aktiválódik.

A **gépjármű leállítására** abban az esetben van lehetősége, amennyiben a készülék beszerelése során telepítésre került a tiltó relé. A leállítást a gyártó által jóváhagyott webes felületek egyikén keresztül, vagy SMS-ben (a központi telefonszámról) lehet kezdeményezni, és ***csak abban az esetben, ha a gépjármű áll, vagy a sebessége nem haladja meg a 20 km/h-t****.* A tiltás feloldására szintén a webes felületen (természetesen a felhasználónév, és a jelszó ismeretében), vagy SMS-en keresztül történik.

A relét az alábbi SMS üzenetek segítségével tudja vezérelni:

1. **RELAY,1#** - a tiltáshoz
2. **RELAY,0#** - az oldáshoz
3. **Sebességtúllépés riasztás** beállításához küldje a **SPEED,a sebességtúllépés ideje(másodpercben), meghatározott sebesség#** üzenetet a készüléknek. Az idő intervallumot 5-600 mp között, a sebességet pedig 0-255 km/h között (a 0 beállítása esetén kikapcsol a funkció) állíthatja. Ha azt szeretné, hogy a készülék abban az esetben jelezzen, amikor 20 mp-nél hosszabban haladnak 130 km/h sebesség felett, akkor küldje a SPEED,20,130# üzenetet a készüléknek.
4. **Technikai adatok**

|  |  |
| --- | --- |
| GSM működési frekvenciák/GPRS | 850/ 900/ 1800/ 1900 MHz GPRS:Class12，TCP/IP |
| GPS-vevő érzékenység | -159dB |
| Helyzetmeghatározási idő | hot: 2s, warm: 15s, cold: 38s |
| Helyzetmeghatározási pontosság | <10m |
| Működési hőmérséklet | -25 °- +60 ° |
| Működési páratartalom | 5%-95% |
| Méretek | 90 × 52 × 15 mm |
| Beépített akkumulátor | 3.7V / 450mAh |
| Súly | 96g |

<https://holvagyunk.hu>